Public procurement notice: Contract Notice
Published: 2017-04-19
Buyer: Verohallinto
Country: FI
Region: SUOMI / FINLAND
Contract type: Services
Procedure: Open procedure
CPV classification: 72000000
Submission deadline: 2017-05-23
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on Verohallinnon ympärivuorokautisen tietoturvan valvomopalvelun eli Security Operations Center (SOC) –palvelun hankinta valitulta Toimittajalta tässä tarjouspyynnössä ja sen liitteissä todettujen ehtojen mukaisesti. Tarjoajan tulee tarjota kaikkia hankinnan kohteen kuvauksessa määriteltyjä palveluja (liite 1).
Hankinnan kohteena on Verohallinnon ympärivuorokautisen tietoturvan valvomopalvelun eli Security Operations Center (SOC) –palvelun hankinta.
SOC-palvelun tulee kattaa kaikki tietoturvapoikkeamien valvontaan, havaitsemiseen, reagointiin, selvittämiseen ja torjuntaan sekä tietorikosten tutkinnan, käsittelyn ja jälkihoitoon tarvittavat palvelut. Valvomopalvelu jakaantuu kolmeen eri vaatimustasoon tarjouspyynnön liitteen 1 Hankinnan kohteen kuvaus mukaisesti.
Hankittavan SOC-palvelun taso 1 (L1) valvoo Verohallinnon tietoteknisessä ympäristössä tapahtuvia tietoturvapoikkeamia ympärivuorokautisesti (24x7). Havaitessaan tietoturvapoikkeaman tai siihen vahvasti viittaavan tapahtuman SOC-palvelu käynnistää selvitys- ja vastatoimet. Selvitys- ja vastatoimet tehdään yhteistyössä Verohallinnon ja Verohallinnon muiden palvelutoimittajien kanssa. Tarkempaa analysointia vaativat tapahtumat siirretään SOC-palvelun ylemmille tasoille (L2, L3).
Hankinnan kohteena olevan Palvelun tulee kattaa kaikki Verohallinnon SIEM-palveluun kytketyt toimintaympäristöt ja toimijat. Sopimuskauden aikana voidaan supistaa tai laajentaa valvontakohteita. Toimittajan tulee tehdä yhteistyötä kaikkien Verohallinnon ympäristössä toimivien toimijoiden kanssa riippumatta mahdollisista liiketoiminta- ja/tai kilpailuasetelmista ja toimia aina Verohallinnon etujen mukaisesti. Toimittajan tulee kehittää kokonaisuutta jatkuvasti havainnointikyvyn parantamiseksi ja väärien hälytysten minimoimiseksi.
Verohallinto on määritellyt kaikki tarjouspyynnön liitteet 1-10 luottamuksellisiksi. Tarjoajan tulee pyytää nämä nähtäväksi sähköpostitse osoitteesta hankinnat@vero.fi ennen tarjouksen jättämistä. Tarjouspyynnön liitteet toimitetaan pyytäneille Toimittajille sähköisesti.
Mikäli hankintaa jatketaan Palveluvaiheeseen II, sopimus on voimassa 30.6.2019 asti, jonka jälkeen sopimus jatkuu toistaiseksi voimassa olevana kuuden (6) kuukauden irtisanomisajalla.
Tilaajalla on oikeus hankkia toimittajan kehittämissuunnitelmassaan tarjoamia lisäpalveluja ja valvontakyvykkyyksiä lisääviä järjestelmiä.
Tämän lisäksi tilaajalla on oikeus hankkia jatkokehityksenä asiantuntijatyötä, joka tilataan erikseen.
Toimittaja on merkitty kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, mikäli lainsäädäntö edellyttää rekisteröitymistä. Toimittaja on merkitty sijoittautumismaassaan lainsäädännössä edellytettäviin vastaaviin rekistereihin.
Toimittajan taloudellisten edellytysten on oltava hankinnan kokoon ja laatuun nähden riittävät. Tätä ominaisuutta arvioidaan toimittajan vakavaraisuudesta, maksukykyisyydestä, kannattavuudesta ja luottokelpoisuudesta annettujen tietojen perusteella.
Toimittajan taloudellisen tilanteen on oltava sellainen, että se Suomen Asiakastieto Oy:n ratingluokituksessa on vähintään tyydyttävä A tai riskiluokka on 1-3 tai sen katsotaan tilinpäätöstietojen tai muun vastaavan selvityksen mukaan olevan vastaava. Toimittaja, jonka luokitus Suomen Asiakastieto Oy:n ratingluokituksessa on C taikka riskiluokituksessa 5, suljetaan tarjouskilpailusta. Toimittaja, jonka ratingluokitus on B taikka riskiluokitus on 4, voidaan sulkea tarjouskilpailusta, ellei toimittaja kykene esittämään luotettavaa selvitystä toimenpiteistä, joihin se ryhtyy tai on ryhtynyt taloudellisen tilanteensa parantamiseksi.
Toimittajalla tulee olla riittävä tekninen suorituskyky, ammatillinen pätevyys ja kokemus SOC-palvelujen tuottamisesta. Toimittajan on osoitettava pätevyytensä ja kokemuksensa ympärivuorokautisesta SOC-palvelutuotannosta vähintään kolmella (3) eri referenssillä kolmen (3) viime vuoden ajalta tarjousten jättöpäivästä laskettuna. Referenssit tulee olla toimitettu vähintään kolmelta eri asiakkaalta. Referenssiksi hyväksytään ainoastaan sellaiset toimeksiannot, jotka on otettu tuotantoon. Referenssit voivat kuulua liikesalaisuuden piiriin, mutta tulee olla Verohallinnon varmennettavissa ennen sopimuksen solmimista. Tarjoajan tulee ilmoittaa tarjouksessaan referenssien lyhyt kuvaus, tuotantoon käyttöönoton pvämäärät ja asiakkaiden nimet yhteystietoineen.

Eligibility requirements: Toimittaja on merkitty kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, mikäli lainsäädäntö edellyttää rekisteröitymistä. Toimittaja on merkitty sijoittautumismaassaan lainsäädännössä edellytettäviin vastaaviin rekistereihin.